Mall Hellam

pisi|Mall Hellam 2012. aastal Ärma talus.

Mall Hellam (neiuna Mall Tiismus; sündinud 4. mail 1957 Tallinnas) on eesti kultuuritegelane ja hõimuliikumise tegelane.EE 14: 85

Mall Hellam lõpetas 1975. aastal Tallinna 2. Keskkooli, õppis aastatel 1975–1977 Tartu Riiklikus Ülikoolis eesti filoloogiat ning lõpetas 1983. aastal Budapestis Loránd Eötvösi Ülikooli ungari filoloogina. Aastal 1994 lõpetas ta Eesti Diplomaatide Kooli.

Aastatel 1983–1987 töötas Mall Hellam Eesti Majandusuuringute ja Informatsiooni Instituudis tõlk-referendina, seejärel oli ta aastatel 1987–1989 Eesti Sõprusühingu referent ja 1989–1990 Eesti Kultuurifondi ekspert. Alates 1990. aastast juhib ta Avatud Eesti Fondi.

1980. aastate lõpus oli Mall Hellam üks hõimuliikumise taaselustajaid ja osales hõimupäevade korraldamisel.

1994–2017 oli Mall Hellam Ungari aukonsul Eestis. Ta oli aastal 1988 üks Eesti-Ungari Seltsi taasasutajaid ja oli 1994–2016 seltsi esimees. 

Aprillis 2017 teatas ta, et loobub Ungari aukonsuli ametist. Põhjuseks on Ungari valitsuse tegevus, mis on suunatud vaba meedia, sõltumatu õigussüsteemi, kodanikuühiskonna ja akadeemilise vabaduse vastu. Otsuse ajendiks sai Ungari valitsuse Kesk-Euroopa Ülikooli kallal toime pandud jõudemonstratsioon, mis vähem kui nädalaga seadis ülikooli eksistentsi Ungaris tõsise küsimärgi alla.http://www.postimees.ee/4074831/mall-hellam-lahkub-ungari-aukonsuli-kohalt

Mall Hellam on aktiivne kodanikuühiskonna eestkõneleja. Ta on üks Eesti Mittetulundusühingute ja Sihtasutuste Liidu asutajaid.

Isiklikku
Tema isa oli tehnikateadlane, Tallinna Tehnikaülikooli professor Hugo Tiismus (1924–2007), ema Maimu Tiismus (17. juuli 1928, Abhaasia - 3. september 1986, Tallinn), vend Rihu Türkel.

Tunnustus
 2000 Valgetähe IV klassi teenetemärk
 2002 Ungari Vabariigi Rüütlirist
 2003 Kodanikupäeva aumärk
 2005 Euroopa Liidu aasta kodanik
 2010 Aasta eurooplane

Viited

Välislingid

 Intervjuu Maksumaksjate Liidu lehel
 MALL HELLAM: Eesti ühiskond kui kitsas toru Eesti Päevaleht, 6. november 2003
 Mall Hellam: kodanikuühiskond vajab kasvatamist Postimees, 18. september 2007
 MALL HELLAM: Usaldus toob tulu Eesti Päevaleht, 3. november 2009

Kategooria:Ungari aukonsulid
Kategooria:Valgetähe IV klassi teenetemärgi kavalerid
Kategooria:Tallinna Reaalkooli vilistlased
Kategooria:Loránd Eötvösi ülikooli vilistlased
Kategooria:Sündinud 1957